runetrust/blame-folketinget-dk huggingface dataset:
Jørn Jespersen (SF), 2004-12-08:
Derfor går spørgsmålet på: Hvad agter regeringen at gøre for at hjælpe de 200.000 danskere, som i dag har en forurenet drikkevandsboring, for en stor dels vedkommende uden egen skyld, fordi det er pesticider fra omkringliggende brug inden for landbrug, skovbrug osv., der har forurenet deres drikkevandsboring?
Jan Petersen (S), 2000-09-07:
I den her regerings tid har det været stabilt. Så til hr. Jens Vibjerg, der mener, at hver gang man går ud og påvirker adfærden på arbejdsmarkedet, gør man det vanskeligere at få mennesker med en svag arbejdsmarkedsmæssig baggrund ind på arbejdsmarkedet, og så var det så G-dagene den her gang.
Theresa Scavenius (UFG), 2025-08-14:
Men »i almindelighed« er jo et gummiudtryk, der kan betyde alting og ingenting, så derfor er det jo et spørgsmål om, hvor meget ordføreren synes, vi kan give køb på borgernes og virksomhedernes retssikkerhed for et formål, som i virkeligheden bare også kan være at øge beskæftigelsen.
Morten Østergaard (RV), 2005-05-12:
Man kan derfor spørge, om man ikke i virkeligheden burde udvide målgruppen, fordi det måske ikke kun er de nytilkomne, der har brug for at få venskabsfamilier, men faktisk også nogle af dem, der har været her lidt længere, og som stadig væk ikke har kontakt med danskere – ikke bare for deres skyld, men også for de danskeres skyld, som måske kunne have god fornøjelse af at lære en indvandrerfamilie at kende.
Kristian Thulesen Dahl (DF), 2006-12-07:
Der er det helt fantastisk at måtte opleve, nu hvor vi har med en finanslov og ændringsforslag, der bygger meget på tal, at gøre, at tal ikke er noget, vi rigtig skal bruge her ved første del af tredjebehandlingen – det skal vi ikke rigtig bruge til noget, i hvert fald ikke hvis tallene ikke passer ind i et bestemt politisk kram.
Sophie Hæstorp Andersen (S), 2002-11-27:
Hvordan hænger det sammen, at man ude i amterne stemmer for nedlæggelse af små sygehuse og så bagefter kommer herind og fremsætter forslag om, at man ikke må lukke små sygehuse, og når man så herinde igen diskuterer, hvordan vi skaffer penge til små sygehuse, ja, så stemmer man også imod?
Zenia Stampe (RV), 2024-01-11:
Jeg vil bare ikke være med til at generalisere over for alle muslimer, for jeg ved, at der er utrolig mange muslimer, eller palæstinensere for den sags skyld, som godt kan finde ud af at skille de her ting ad, og som virkelig føler sig stødt på manchetterne over at blive anklaget for noget så alvorligt som antisemitisme, fordi de kritiserer krigen i Gaza og Israels fremfærd.
Pelle Dragsted (EL), 2023-02-21:
Ved at garantere for hinanden i kommunerne – for det er jo det, der er tilfældet, altså at man ejer institutionen sammen og hæfter kollektivt for virksomheden – bringer man selvfølgelig risikoen ned, fordi det er ganske usandsynligt, at alle eller bare et flertal af danske kommuner skulle gå konkurs.
Lene Espersen (KF), 2004-11-18:
Denne ordning bygger på, at de medier, som er omfattet af lovens § 1, nr. 3, selv har en klar interesse i at blive omfattet af lovens ansvarssystem, og at de pågældende medier, i forbindelse med at de anmelder sig over for Pressenævnet, samtidig tvinges til at udpege en ansvarlig redaktør.
Line Barfod (EL), 2002-01-31:
Man ville så samtidig opnå, at man dermed også havde defineret det, som nogle magthavere gør mod deres befolkning, som terrorisme. Der er jo desværre også magthavere, der angriber uskyldige civile, men det er ikke omfattet af den terrordefinition, som vi behandler i dag, der er det kun, hvis man forsøger at bekæmpe magthavere. Definitionen, som den ligger, er desværre meget uklar.
Orla Hav (S), 2014-10-30:
I øvrigt giver lovforslaget de to ministre ret til at fastsætte et regelsæt for den skriftlige og elektroniske kommunikation til og fra Fødevareministeriet og Ministeriet for By, Bolig og Landdistrikter om de emner, som loven omfatter, eller regler, der følger i medfør af loven.
Liv Holm Andersen (RV), 2015-02-17:
Derudover er kernen i forslagets indhold også, som jeg har været inde på, at harmonisere de maritime uddannelsesregler, så de tilpasses til andre videregående uddannelsers regler, og at det bliver lettere at indrette og udvikle uddannelserne efter de behov, der er, og at give studerende på de maritime uddannelsesinstitutioner mulighed for den interaktion med udlandet, som der er på øvrige videregående uddannelsesinstitutioner, i forhold til udveksling og uddannelsessamarbejde osv. – altså en harmonisering og en øget fleksibilitet i forhold til indretning og i forhold til at være sammenlignelige med lignende uddannelsesinstitutioner.
Henrik Sass Larsen (S), 2014-10-22:
Der synes jeg jo, at spørgeren og jeg i fællesskab skal gøre os den anstrengelse, at hvis vi har gode eksempler, sender vi dem ind til både Finanstilsynet, Finansrådet og andre, som har været involveret i det her, og beder dem om at stramme op på det her område.
Kristian Thulesen Dahl (DF), 2019-02-26:
Jeg er med på, at de kommer i forskellige afskygninger, i forhold til om de har fået tildelt statsborgerskab herinde i Folketinget – for der har jo været et flertal for ganske mange statsborgerskaber til udlændinge gennem tiderne – eller om det er folk, der har statsborgerskab fra fødslen.
Torsten Schack Pedersen (V), 2020-10-21:
Altså, det er tilbage til den 14. august, hvor alle Folketingets partier indgik en aftale om den næste fase af en kontrolleret åbning af Danmark, og i den aftale står der: Partierne noterer sig, at regeringen vil se på muligheden for at regionalisere rejsevejledningen.
Pia Christmas-Møller (KF), 2005-02-24:
Men det betyder naturligvis ikke, at kommuner ikke skal leve op til de aftaler, som kommunerne har indgået, men derfra og så til at tolke, at nu vil vi kræve, at kommunerne skal spare på hjemmehjælpsområdet eller på skoleområdet eller på sygehusområdet, er der et stykke vej, og det er da at rode tingene fuldstændig sammen, vil jeg gerne sige til hr. Ole Stavad.
Christina Thorholm (RV), 2021-12-07:
Radikale Venstre er enig med forslagsstillerne i opfattelsen af, at borgernes frie valg udfordres af kommunernes uensartede konteringspraksis og beregning af afregningspriser for bl.a. hjemmepleje og omkostningerne forbundet med driften af den kommunale ældrepleje.
Pia Olsen Dyhr (SF), 2013-03-13:
Men nogle af de her højkvalitetsprodukter vil også være interessante, bl.a. på det japanske marked, hvor man i stigende grad ønsker lækre produkter, især måske i lyset af Fukushimaulykken, som betød, at man begyndte at kigge meget mere på fødevarekvalitet i Japan.
Anne Baastrup (SF), 2011-03-22:
Det er fair nok, men at vi i Trafikudvalget skal gennemføre en lovgivning, som vedrører hele miljøområdet, og som vedrører klima- og energiministerens område, via sådan en fortolkning, der, for at sige det mildt, kommer ind ad bagdøren, er ikke en ordentlig måde at lovgive på, og jeg vil virkelig opfordre Trafikudvalgets medlemmer til sammen med Det Energipolitiske Udvalg og Miljøudvalget at finde ud af: Er det her den måde, som vi skal lovgive på i Danmark?
Kim Andersen (V), 2013-01-15:
Endelig er der i lovforslaget en passus om, at Forbrugerombudsmanden skal kunne påbyde erhvervsdrivende, herunder også finansielle virksomheder, at give deres kunder de oplysninger, som er nødvendige for, at de inden for en given forældelsesfrists udløb vil kunne gøre et krav gældende, sådan at der skabes større sikkerhed for, at folk, kunder, der ikke har kendskab til reglerne, og som ikke er bevidste om, at de har et krav, bliver opmærksomme på, at de skal reagere inden for udløbet af denne forældelsesfrist.
Mikkel Dencker (DF), 2011-06-21:
Jeg undrer mig bare over, at hr. Nick Hækkerup og andre af hans partifæller i dag har så travlt med at nedgøre og fejlbehæfte den indsats, som Dansk Folkeparti har leveret, ved at vi med den her aftale har fået genindført grænsekontrollen.
Hans Kristian Skibby (DF), 2016-03-29:
Det er i hvert fald det, der fremgår af hr. Rasmus Prehns forklaring på det spørgsmål, jeg stillede, som var ret legitimt, nemlig: Hvad er Socialdemokraternes politik, og hvorfor er det, at gruppeformanden for Socialdemokraterne tilsyneladende er i klar modstrid med sit eget partis holdning med hensyn til at bekæmpe social dumping?
Carina Christensen (KF), 2011-02-24:
I forhold til den fremtidige mangel på arbejdskraft har regeringen fremlagt nogle meget, meget konkrete reformer: En SU-reform, en reform af førtidspensionen, en ny reform omkring fleksjob og senest en tilbagetrækningsreform, hvor vi lægger op til en gradvis afskaffelse af efterlønnen og en introduktion af en helt ny seniorførtidspensionsordning.
Morten Bødskov (S), 2019-11-06:
Regeringen har fremlagt sit syn på, hvor problemerne er, og et forsøg på også at pege på, hvad der skal flyttes, og hvad der ikke skal flyttes, og vi er kommet med et oplæg, som siger, at vi skal bruge 1,7 mia. kr. bare næste år på skatteområdet.
Kristian Jensen (V), 2009-11-24:
Jeg vil sige til fru Bente Dahl, at da vi ikke har kunnet bede investeringsforeningerne om præcis at opgøre over for os, hvor mange af deres aktier de har ejet i hvor lang tid, har vi desværre heller ikke kunnet lave en præcis opgørelse over, hvor store beløbene er.
Jens Christian Larsen (V), 2002-11-05:
Til hr. Ole Vagn Christensen, som spørger, om finansloven lever op til den nødvendige nationale medfinansiering, er svaret kort: Ja. Til hr. Henrik Dam Kristensen må jeg sige, at den konklusion, som hr. Henrik Dam Kristensen drager, er hr. Henrik Dam Kristensens konklusion.
Frank Aaen (EL), 1999-09-07:
Det var meget klogere at få nogle af dem ansat til at hjælpe med at passe børn og til at hjælpe med at passe de ældre, og det er oven i købet områder, hvor der er et meget hårdt arbejdstempo, hvor der er ventelister, og hvor der er brug for at hæve niveauet.
Søren Kolstrup (EL), 1998-06-10:
Og blandt disse tænker jeg især på finansiering og på demokratidiskussionen. Men selvfølgelig er der brug for brede diskussioner, hvor studerende og ansatte på de videregående uddannelser indgår på lige fod, og hvor løsningerne ikke kommer ovenfra, men nedefra - ikke mindst.
Jacob Buksti (S), 1999-01-20:
Nu kender jeg jo hr. Arne Melchior som et meget engageret medlem af Folketinget, og det er jo både underholdende og nyttigt, men jeg skal ikke lægge skjul på, at jeg blev en lille smule forbløffet og også en lille smule nervøs for hr. Arne Melchiors blodtryk, da jeg hørte hr. Arne Melchior heroppefra, for jeg kunne egentlig ikke høre noget som helst af alt det, hr. Arne Melchior sagde, som jeg er uenig i.
Margrethe Vestager (RV), 2006-04-26:
Hvis man som skole skal kunne give en undervisning, som faktisk giver mulighed for, at den enkelte elev kan lære noget, kan udvikle sig, kan få en samlet set personlig, alsidig udvikling, sådan som den enkelte har krav på i hvert fald inden for den nuværende lovgivning, så må man også sørge for, at skolerne har rum til at tilrettelægge undervisningen, og at kommunerne tager ansvar for at finansiere, på hvilken måde det sker.
Anne Valentina Berthelsen (SF), 2021-03-10:
Men vi synes ikke, at din religiøse overbevisning har nogen relevans for, om du må få statsborgerskab, og hvis fru Marie Krarup mener, at den bør have relevans, så synes vi, at fru Marie Krarup skal få det ind i de forhandlinger, som hun stadig sidder i, med ministeren.
Jørgen Arbo-Bæhr (EL), 2006-01-17:
En bedre fordeling af arbejdet består f.eks. i, at man kunne bruge dagpenge og kontanthjælp aktivt til at sikre, at der kom flere inden for den sociale service, flere hjemmehjælpere, flere pædagogmedhjælpere, flere social- og sundhedsassistenter, som kunne sikre, at der blev en bedre service, at der var mindre nedslidning blandt de grupper, og at der var færre arbejdsløse.
Lennart Damsbo-Andersen (S), 2018-10-23:
Hvorfor i alverden er det så nødvendigt at lave en lov, der bare – godt og vel endda – bekræfter det, og som giver arbejdsgiverne nogle rettigheder, når det i forvejen er sådan, at medarbejderne frit kan sælge deres aktier til arbejdsgiveren, når de har lyst?
Morten Dahlin (V), 2021-05-21:
Derfor synes jeg faktisk, at intentionen bag forslaget er rigtig god, og det støtter vi sådan set fra Venstres side, fordi vi mener, at voldsudsatte, som står i den her krise, skal have hjælp til at få bearbejdet deres oplevelser, så de kan få skabt et solidt fundament for at komme videre med deres liv.
Merete Riisager (LA), 2012-04-19:
Men vi skal ikke skabe et omfattende parallelt semiretligt system, hvor virksomheder i stedet for at køre deres virksomhed så godt som muligt hele tiden skal bruge deres tid på at gætte, hvilke utopiske projekter Socialdemokraterne, Det Radikale Venstre, Socialistisk Folkeparti og Enhedslisten nu er besat af, hvis de vil undgå gabestokken.
Ester Larsen (V), 1997-12-09:
Fra vores side skal der ikke lyde nogen beklagelse over, at Kulturfonden har nået sit endeligt, for når man åbent erkender, at der ikke er tilstrækkelig med kvalificerede projekter, er den eneste anstændige opfølgning af en sådan erkendelse at standse fonden og dens pengestrømme.
Morten Bødskov (S), 2013-04-24:
Den meget massive politimæssige tilstedeværelse og også den styrkede efterforskningsmæssige indsats, der bl.a. har ført til fængsling af rigtig mange af de toneangivende medlemmer, synes at have lagt så stort et pres på parterne i bandekonflikten, at konfliktniveauet er faldende.
Pernille Rosenkrantz-Theil (S), 2020-04-22:
Men jeg vil bare sige, at det er vores hensigt i regeringen – og det er jo det, vi har lagt op til – at de omkostninger, der er, ikke skal vælte vores velfærdssamfund, og at vi kommer ud på den anden side af det her med vores velfærdssamfund intakt.
Jørn Dohrmann (DF), 2010-10-12:
Det var egentlig det første ord, jeg hørte fra Socialdemokraterne, og derfor kunne jeg godt tænke mig at spørge hr. Tage Leegaard, om ikke det er rigtigt, at når Socialdemokraterne har den opfattelse, at de gerne vil gå sammen med landbruget, at de gerne vil det samme, så hænger det ikke sammen, og at hvis man gerne vil lave gode forhold for landbruget, er man også nødt til at se på, hvad for nogle betingelser, de arbejder under.
Jann Sjursen (KD), 2004-05-10:
vil det være en politisk indblanding i religiøse forhold for landets trossamfund og for folkekirken som sådan - en indblanding, som det ikke tilkommer Folketinget at foretage. Derfor er jeg sådan set meget enig i det, som kirkeministeren tidligere sagde i en kort bemærkning, nemlig at der faktisk er tale om et direkte politisk overgreb mod trossamfund, hvis Folketinget griber til sådanne handlinger.
Lone Dybkjær (RV), 2007-04-24:
Jeg vil bare – det kan jeg jo næsten lige så godt gøre nu, som at jeg siger en hel masse bagefter – takke ordføreren for den positive holdning og så sige, at jeg forstår det sådan, at ordføreren mener, at det er relativt nemt at gennemføre, at man måske ikke behøver at opstille alfabetisk.
Ole M. Nielsen (KRF), 1999-11-30:
Med hensyn til debatten om de våde enge må det være lovligt for de partier, der har ansvaret for Vandmiljøplan II, at tage det op, og hvis det ikke er blevet taget op tidligere, kan man jo tage det op som et ændringsforslag til finansloven for sådan ligesom at skabe debat om det. Og så undrer jeg mig også over - for lige at tage en enkelt ting - at man vil fjerne økologitilskuddet til de mindste landbrug.
Line Barfod (EL), 2010-04-27:
Der var jo ikke megen begrundelse fra Venstres ordførers side af, hvorfor man ikke vil støtte, at ældre skal have ret til selv at bestemme, hvornår de vil stå op om morgenen; skal have ret til selv at bestemme, hvad tøj de vil have på; skal have ret til selv at bestemme, hvornår de skal spise, og hvad de skal have at spise osv.
Ole Sohn (SF), 2008-12-10:
Det er simpelt hen uansvarligt at føre en politik, hvor man siger, at nu laver man skattelettelser - i øvrigt også i en krisetid, og ud fra alle økonomiske erfaringer ved vi, at i en krisetid bruger folk det råderum, de måtte have ud over det, de har til at klare dagen og vejen, til opsparing.
Per Stig Møller (KF), 2003-10-10:
Uden at vi sender flere ned, vil de jo altså ikke være sikret. Vi ved jo, de nu også går efter bløde mål for at sørge for, at omverdenen forsvinder ud af Irak, så de selv kan lave det blodbad på dem, der ønsker et demokratisk og frit Irak, så de kan overtage det igen.
Esben Lunde Larsen (V), 2012-04-25:
Nu har ministeren så fastholdt det i år, men ministeren er jo bekendt med den kritik, der rettes af kontrollen, bl.a. fra Dansk Pelsdyravlerforenings side, og derfor vil jeg gerne spørge ministeren: Hvor meget mere skal der til, inden ministeren nedgraduerer kontrolniveauet?
Freddy Dam (V), 2003-04-08:
I øvrigt bør straffen afspejle overtrædelsens grovhed og karakter, og derfor bør det fælles strafniveau fastsættes til niveauet for overtrædelse af anordninger udstedt på grundlag af FN-resolutioner, som det fremgår af straffelovens § 110 c, stk. 2.
Mogens Jensen (S), 2014-06-04:
Jeg mener, at det er helt i overensstemmelse med det, jeg godt vil kalde det danske værdigrundlag, den danske folkesjæl, for den er nemlig til at hjælpe de allersvageste mennesker, ikke kun i vores eget samfund, men også de steder i verden, hvor man har langt mere forfærdelige forhold at leve under end selv de svageste og mest udsatte mennesker i vores eget land.
Hanne Severinsen (V), 2000-11-24:
Vi ser selvfølgelig måske nok, at det kan være lidt besværligt, hvis alle universiteter skal have hver sin lov, men det vigtigste er, at vi får den mulighed for modernisering, og at vi får den mulighed for selveje, som jeg tror er en vigtig forudsætning for fornyelse af universitetet her.
Jens Meilvang (LA), 2024-04-30:
Jeg tror også selv meget på, at det, at man lige løfter fartgrænsen en lille smule, vil gøre den her ulovlige tuning af knallerter mindre attraktivt; bare lige det, at man kan få lidt ekstra fart på, vil måske gøre, at folk tænker sig om en ekstra gang, og så kan det måske afholde nogen fra at få tunet deres knallert til at køre langt hurtigere, end de er bygget til, og hvad der ellers egentlig skaber de problemer, der er med ulykker i forhold til knallerter.
Per Clausen (EL), 2006-11-16:
Jeg synes, det er næsten lige så muntert, som når ministeren fremfører det synspunkt, at han i kraft af sin omgang med rektorer og bestyrelsesformænd og dermed indirekte omgang med bestyrelsesmedlemmerne på institutionerne mener, at han nok har et større videnskabeligt udgangspunkt for at vide, hvad de almindelige lærere på universiteterne mener om situationen.
Erling Bonnesen (V), 2020-06-10:
Jamen det må jo være brandærgerligt at være transportminister og så nærmest skulle sidde og træde på bremsen i stedet for at få lov til at lave nogle af de her gode infrastrukturinvesteringer, som jo sådan set ligger i rigtig mange planer, som man havde i Socialdemokratiet, og som vi også havde i Venstre og i den blå regering.
Gitte Lillelund Bech (V), 2004-04-27:
Jeg er ikke uenig med fru Rosenkrantz-Theil i, at hvis vi ser på folkeskolens formålsparagraf, så taler den om andet og mere end bare kundskaber, og det synes jeg er vigtigt at holde fast i, men jeg mener ikke, at skolen i samfundet er det, som er løsningen på det hele.
Morten Østergaard (RV), 2007-04-19:
Desværre kunne et flertal i Folketinget ikke formås til at støtte et ændringsforslag fra den mere erhvervsvenlige del af Folketinget, nemlig Enhedslisten, SF og Det Radikale Venstre, og derfor bliver greencardordningen efter al sandsynlighed en fiasko.
Søren Søndergaard (EL), 2019-04-23:
Derfor tænker jeg: Kunne det overvejes, kunne man diskutere, om også EU kunne anvende lignende probate midler, der gjorde, at man kunne få sat fokus på de politiske fanger og få en hurtig løsning i forhold til det diplomati, som jeg fuldstændig anerkender, men som jo i hvert fald indtil videre ikke rigtig har vist sig at være en løsning?
Karsten Hønge (SF), 2019-04-05:
Jeg har jo tilbudt før, bl.a. til Enhedslisten, at hvis I ville være så søde og pege på et eneste sygt menneske ude i landet, et eneste menneske, der er sårbar og udsat, som ville få det bedre af, at SF's trådte ud af forligskredsen, så ville jeg seriøst overveje det.
Kim Behnke (FRI), 2000-05-25:
Argumentet om, at vi fortsat aktivt skal være til stede osv., bliver overalt og særlig i de pågældende lande, betragtet som en dansk anerkendelse og en dansk accept af de ting, der foregår, og hvis vi ikke vil håndhæve de principper, ja, så er mange af de pæne taler, der ellers bliver holdt her i Folketinget, jo ingenting værd.
Peter Hummelgaard Thomsen (S), 2019-01-17:
Kenneth Kristensen Berth kender udmærket svaret på det spørgsmål, og svaret er jo, at der i S&D-gruppen var betydelig tilslutning til lige præcis det forslag, og det var der af mange forskellige årsager, dels fordi man ikke forstår den danske arbejdsmarkedsmodel, dels fordi man har et efter vores mening forkert syn på, hvordan man øger den sociale sammenhængskraft i Unionen.
Lars Boje Mathiesen (UFG), 2024-04-04:
Hvis det rent faktisk var sådan, som ordføreren siger, at man ønskede at beskytte dem, som var på arbejdsmarkedet, så kunne man reelt set have givet dem en bedre ordning og givet dem endnu flere penge, hvis man ikke havde indregnet folk fra efterlønnen, som allerede var på en ordning og kunne gå over på en ordning, som rent faktisk gav mere.
Yildiz Akdogan (S), 2009-11-25:
Mener ministeren, at Danmark overholder FN's børnekonvention, når uledsagede flygtningebørn havner i fængsler, jf. artikel i Politiken af 20. november 2009, »Politi er begyndt at fængsle flygtningebørn«, og har ministeren en handlingsplan for, hvad hun vil gøre, så traumatiserede børn ikke bliver yderligere traumatiseret?
Victoria Velasquez (EL), 2025-11-20:
Forud for de her forhandlinger blev vi i Enhedslisten faktisk af den tidligere beskæftigelsesminister hr. Peter Hummelgaard inviteret med over og ind i maskinværkstedet, hvor vi netop kiggede på, hvilke konkrete ting, som gjorde mere skade end gavn, vi kunne fjerne.
Kristian Pihl Lorentzen (V), 2011-03-01:
Men vi har altså haft en god forhandling med vores gode venner og regeringspartnere i Det Konservative Folkeparti, og vi har lavet et kompromis i den her sag, det er ikke nogen hemmelighed, og det står vi selvfølgelig ved, når vi behandler det her lovforslag.
Jesper Petersen (S), 2015-12-09:
Det er ministeren, der er ansvarlig, og det er ministerens parti, der som regeringsparti laver en finanslov, der indebærer, at der er nogle væsentlige regninger på den kommunale velfærd i de kommende år, også til ældre, kontanthjælpsmodtagere og uddannelsessteder, altså områder, hvor man jo altså også vånder sig noget.
Carl Valentin (SF), 2021-04-15:
Derfor synes jeg, det er en kompliceret debat, og det er nok mest af alt det, som mit indlæg skal sige, altså at vi synes, at intentionen er god, at der er masser af gode elementer i forslaget, og at vi støtter det langt hen ad vejen, men at der også er nogle problemer, vi gerne vil påpege.
Victoria Velasquez (EL), 2024-02-08:
Helt konkret kan man sige, hvad vi også har været inde på, at når vi kan se, at afslagene er så mange – det er i 99,7 pct. af alle sagerne, at der kommer en afvisning – og at eksempelvis frisører ligger i topto over de mest fysisk krævende jobs, altså over slagteriarbejdere, betonarbejdere osv., viser det jo ret tydeligt, at vi har et problem her.
Erling Bonnesen (V), 2020-06-09:
Men her på bundlinjen til sidst er vi selvfølgelig lige så grønne som vi hele tiden har givet udtryk for, og vi vil gerne passe på naturen, men når det er, man griber direkte ind i ejendomsretten, pålægger restriktioner, således at lodsejerne direkte får et tab, så skal man selvfølgelig også erstatte det.
Hans Christian Schmidt (V), 2013-01-10:
Vi vil også godt lige bede ministeren om at prøve at lægge de provenumæssige kalkulationer frem, og samtidig vil jeg godt have ministeren til at bekræfte, at det jo ikke er hensigten – sådan tror jeg også at det er, og det vil jeg godt lige bede ministeren bekræfte – at vi med det nye opkrævningssystem kommer til at opkræve et større provenu.